Όλα πλέον τα σύγχρονα οχήματα διαθέτουν πολυκαρβονικούς πλαστικούς προβολείς – φανάρια, με ειδικό στρώμα προστασίας από την UV ακτινοβολία, κυρίως γιατί το συγκεκριμένο είδος πλαστικού είναι ελαφρύτερο ως υλικό, το κόστος κατασκευής του είναι φθηνότερο και εν τέλει, για λόγους ασφάλειας και αντοχής, καθώς είναι περισσότερο ανθεκτικό σε ενδεχόμενη πρόσκρουση. Με το πέρασμα όμως του χρόνου, λόγω της συχνής χρήσης των φαναριών και της αυξημένης ηλιοφάνειας, ιδιαίτερα κατά τους καλοκαιρινούς μήνες, αναπτύσσονται υψηλές θερμοκρασίες τόσο στο εσωτερικό, όσο και κυρίως, στο εξωτερικό τμήμα των φαναριών, με αποτέλεσμα να αλλοιώνεται σταδιακά η όψη και η διαύγειά τους, η οποία προοδευτικά γίνεται θολή και στη χειρότερη περίπτωση κίτρινη, λόγω της ποιότητας του χρησιμοποιούμενου από τον κατασκευαστή υλικού ηλιοπροστασίας και ανάλογα με  την μάρκα και το μοντέλο του αυτοκινήτου.